ان شاء الله النهاردة هنتكلم عن ان واخواتها. هتقول لي ومين اخواتها دول كمان؟ هقول لك اخوات ان هم ان وكأن ولكن وليت ولعل. هتقول لي طب ما ان هي هي انا. هقول لك لا. ان الهمزة بتاعتها تحت وان الهمزة بتاعتها فوق
وعلى العموم الاتنين اخوات ما فيش فرق ما بينهم يعني هتقول لي طب ان واخواتها دول عبارة عن ايه ؟ هاقول لك عبارة عن حروف. بس مش زي اي حروف
بنسميهم حروف ناسخة. هتقول لي ناسخة. يعني ايه حروف ناسخة؟ هاقول لك يا سيدي قبل ما اقول لك يعني ايه حروف ناسخة؟ بص الاول في الجمل اللي انا هكتبها قدامك دي
وركز فيها كويس ها بصيت هتقول لي اه بصيت هقول لك طيب مش ملاحز حاجة هتقول لي اه ملاحز ان كل الجمل دي كلها جمل اسمية. هاقول لك الله ينور عليك. ان واخواتها يا سيدي دول عبارة عن حروف بيدخلوا على الجملة الاسمية. هتقول لي
ايه ده! هم دول زي كانا واخواتها اللي احنا اخدناهم الدرس اللي فات هقول لك الله ينور عليك زي كان واخواتها اللي احنا اخدناهم الدرس اللي فات. مع تغيير بسيط خالص
من الاخر كده ان واخواتها دول عاملين زي اخوك الصغير. اللي كل اما تعمل حاجة تلاقيه بيقلدك ويعمل زيها. مع اختلاف بسيط في الحاجة اللي انت بتعملها. يعني انت لو
رحت تستأزن من اهلك ان انت تخرج. تلاقيه ناطط وراك بيقول لهم لو سمحت انا عايز اخرج طبعا هو مش هيخرج نفس الخروجة بتاعتك. هو اخره لما يخرج يروح يركب مراجيح. ده بالنسبة له كده خرج وبهدل الدنيا. المهم ان ان واخواتها بتقلد كان واخواتها ان
هي بتدخل على الجملة الاسمية زيها. لكن عشان ما تبانش ان هي بتقلدها بتعمل عكس عملها. هتقول لي ازاي؟ هقول لك ركز بقى هو ده درسنا النهاردة هتعرف ده من خلال الشرح
وبالمناسبة لو انت ما اتفرجتش على كان واخواتها بعد اما تخلص الدرس ده ارجع لكانا واخواتها واتفرج عليه المهم يا سيدي ان الجملة الاسمية دي جملة ضعيفة وغلبانة وعلى قدها
والحروف الناسخة اللي هم ان واخواتها قرروا ان هم يدخلوا على الجملة الاسمية. وبما ان ان الجملة الاسمية اصلا ضعيفة فمش هتبدي اي اعتراض هتقول لي انا حاسس والله اعلم. والله اعلم يعني ان انا مش فاهم حاجة. هاقول لك طيب تعال ندخل على الامثلة وانت هتفهم ان شاء الله
اول جملة عندي الولد مهذب. الجملة دي اسمية صح؟ هتقول لي اه صح. هقول لك الولد اعربها ايه؟ هتقول لي مبتدأ مرفوع وعلامة رفعه الضمة. هقول لك طيب وفين الخبر؟ هتقول لي انت حضرتك قلت لنا المرة اللي فاتت اللي انا بسأل على الخبر بماله او مالها بعد المبتدأ؟ يعني هاجي بعد الولد واحط ما له
ولد ما له مهذب يبقى مهذب خبر مرفوع بالضمة هقول لك دلوقتي لو دخلنا حرف من حروف ان واخواتها على الجملة دي. ايه التغيير اللي هيحصل لها؟ يعني لو قلنا مثلا ان الولد مهذب. ان
مجرد ما تدخل على الجملة الاسمية هيحصل تغييرين في الجملة الاسمية. التغيير الاول هو تغيير المسميات ان الولد مش هيبقى اسمه مبتدأ ومهذب مش هتبقى اسمها خبر الولد هيبقى اسم ان. ومهذب هتبقى خبر ان
يعني ان واخواتها دول عاملين زي العصابة اللي احتلوا الجملة الاسمية. وفرضوا سيطرتهم عليها. وغيروا اسم المبتدأ وخلوه اسمهم هم. يعني اسم ان واسم كان واسم لكن وغيروا اسم الخبر برضو سموه خبرهم هم اللي هو خبر ان وكأن ولكن
يبقى نراجع مع بعض تاني التغيير الاول اللي هيعملوه هو تغيير المسميات. يعني ان موجودة ما فيش حاجة اسمها مبتدأ وخبر. في حاجة اسمها اسم ان وخبر ان طب افرض كأن هي اللي موجودة مش ان هيبقى ما فيش حاجة اسمها برضو مبتدأ وخبر. هيبقى في حاجة اسمها اسم كان وخبر كأن. المهم ان ده
التغيير الاول. التغيير التاني اللي بيعملوه ان هم بينصبوا اسمها. اللي هو كان المبتدأ قبل كده. يبقى التغيير التاني اللي بتعمله ان ان هي بتنصب اسمها طب وخبرها؟ بيفضل زي ما هو مرفوع
هتقول لي استنى استنى. انا عندي ملاحظة عايز اقول لك عليها. هقول لك قل. هتقول لك انا واخواتها كانوا بيسيبوا اسمها مرفوع وبينصبوا الخبر دلوقتي ان واخواتها بيعملوا العكس بيسيبوا الخبر وبينصبوا اسمها. هقول لك الله ينور عليك. ان واخواتها بتشتغل عكس كان واخواتها بالزبط
كان بترفع اسمها وتنصب خبرها. اما ان بتنصب اسمها وترفع خبرها. المهم لما يحط لي خط تحت الولد بقى اقول له ايه اقول للولد اسمي ان منصوب بالفتحة ابو مهذب هتبقى خبر ان مرفوع بالضمة
ولو دخلنا على المثال التاني الفتاة قمر. الفتاة مبتدأ مرفوع بالضمة. الفتاة ما لها؟ قمر. يبقى قمر خبر مرفوع بالضمة. لو دخلنا حرف من الناسخة اللي هي ان واخواتها وقلنا كأن الفتاة قمر. كأن بمجرد ما تدخل على الجملة الاسمية لانها من اخوات ان هتعمل تغييرين
في الجملة الاسمية. التغيير الاول هو تغيير المسميات. يعني الفتاة هتبقى اسم كأن. وقمر هتبقى خبر كأن. التغيير التاني ان هي تنصب اسمها وعايز اقول لك خلي بالك قوي من حتة كأنة دي علشان تشبه لكانا بس الفرق ما بينهم الهمزة ها فلو حط لي خط تحت كلمة الفتاة وقال لي
اقول له الفتاة اسم كأن منصوب وعلامة نصبه الفتحة. ولو حط لي خط تحت كلمة قمر اقول له خبر كأن مرفوع وعلامة رفعه الضمة وبصينا للمسال اللي بعده اللصان مزنبان اللصان مبتدأ مرفوع وعلامة رفعه الالف. هتقول لي الالف؟ اقول لك ايوة. لان اللي الصاد دي مثنى
والمثنى يرفع بالالف. القاعدة بتقول لي كده. المسنى بيرفع بالايه؟ بالالف. اللي الصان ما لهم مزنبان. يبقى مزنبان خبر مرفوع وعلامة رفعه الالف. برضه لان مسنى. لو احنا دلوقتي دخلنا لكنة اللي هي من اخوات ان اللي هي من الحروف الناسخة. على الجملة دي. ايه اللي
تحصل هتقول لي هيحصل تغييرين. التغيير الاول تغيير المسميات اللي الصان هتبقى اسم لكنة. ومزنبان هتبقى خبر لكنة. التغيير التاني ان لكنها تنصب اسمها. يعني هتبقى لكن اللصين مذنبان. هتقول لي ليه غيرنا اللصان خليناها للصين؟ هقول
لان المسنى ينصب بالياء. كنا حاطين الف ونون علشان هو كان مرفوع. اما بمجرد ما لكننا تخش هتنصب اسمها. طب والمثنى بينصب بالايه بينصب بالياء. فلما يجي يحط لي خط تحت كلمة اللصاين بقى اقول له ايه؟ اسم لكن منصوب وعلامة نصبه الياء. ومزنبان خبر لكن مرفوع
وعلامة رفعه الالف. ولو بصينا للجملة اللي بعديها المنافقون تائبون. هتقول لي استنى استنى. دلوقتي انا فهمت يعني ايه كلمة الحروف الناسخة فسيخة يعني اللي بتغير العلامة الاعرابية بتاعة اسمها. بدل ما كان مرفوع بتخليه منصوب. اقول لك الله ينور عليك. علشان كده سموها ناسخة
يعني ايه ناسخة بتغير العلامة الاعرابية بتاعة اسمها. بدل ما هو كان مرفوع في الاصل بتخليه منصوب. اللي هو كان اسمه المبتدأ قبل كده. ولو بصينا للجملة بعديها المنافقون تائبون. المنافقون مبتدأ مرفوع وعلامة رفعه الواو لان جمع مذكر سالم
جمع المذكر السالم بيرفع بالواو. المنافقون ما لهم؟ تائبون. يبقى تائبون خبر مرفوع وعلامة رفعه الواو لانه جمع مذكر سالم. لو دخلنا ليس على الجملة دي اللي هي من اخوات ان. هيحصل تغييرين في الجملة دي. التغيير الاول هو تغيير المسميات. يعني المنافقون هتبقى اسم ليتا. وتائبون
خبر ليت. التغيير التاني ان هي تنصب اسمها. اللي هي كلمة المنافقون. يعني هتبقى ليت المنافقين تائبون. هتقول لي ليه بقت الياء والنون هقول لك لان جمع المزكر السالم ينصب بالياء. وهنا كلمة المنافقين اصبحت منصوبة لانها بقت اسم ليتا. فلما يحط لي خط تحت
كلمة المنافقين اقول له اسم ليس منصوب وعلامة نصبه الياء. ولو حط لي خط تحت كلمة تائبون اقول له خبر ليت مرفوع وعلامة رفعه الواو. والجملة الاخيرة المريضات مبتدأ مرفوع وعلامة رفعه الضمة المريضات ما لهم؟ نائمات نائمات خبر مرفوع وعلامة رفعه الضمة. لو دخلنا على
الجملة دي حرف من الحروف الناسخة زي العلة. هيحصل تغييرين عندي في الجملة دي. التغيير الاول هو تغيير المسميات. يعني المريضات هتبقى اسم لعل ونائمات هتبقى خبر لعل. التغيير التاني هنا ان هي تنصب اسمها. فين اسم العلة؟ هتقول لي المريضات؟ هقول لك يبقى المريضات منصوبة بالكسرة
لانها جمع مؤنس سالم. فلو حط لي خط تحت كلمة المريضات اقول له اسم لعل منصوب وعلامة نصبه الكسرة. لانه جمع مؤنث قالم جمع المؤنس السالم بينصب ويجرب الكسرة. طيب ولو حط لي خط تحت نائمات اقول له خبر لعل مرفوع علامة رفعه الضمة. لو انا سألتك بقى
انت فهمت ايه من ان واخواتها؟ هتقول لي فهمت ان هم بيدخلوا على الجملة الاسمية ولما بيدخلوا على الجملة الاسمية بيعملوا تغييرين. المبتدأ بيبقى اسمهم. والخبر بيبقى خبرهم. والتغيير التاني ان هم بينصبوا اسمهم
سيبوا الخبر مرفوع عادي خالص. قبل ما ادي لك امثلة ونحلها مع بعض في ملحوظة مهمة جدا جدا جدا عائز اقول لك عليها. وركز فيها اوي. ان واخواتها لما يتصلوا
بهم ضمير على طول. الضمير ده هو اللي بيبقى اسمهم. هتقول لي ازاي يعني؟ هقول لك ايه؟ يعني انا لو قلت لك انه الحق. مش ان هنا بها ضمير الهاء تقول لي اه. اقول لك يبقى الهاء ده هو اسمها. عشان في الامتحان لو جا لك وحط لك خط تحت الحق ما تقولوش اسم ان. لا خليك زكي
انت عارف ان ان اتصل بها ضمير. واول ما ان اتصل بها ضمير. او طبعا اخواتها على طول يبقى الضمير ده هو اسمها. يبقى انت دلوقتي بتدور على خبر ان او خبر اخواتها. طيب هنا فين خبر ان؟ هقول لك الحق. الحق هنا خبر ان مرفوع وعلامة رفعه الضمة
هتقول لي ممكن استفسر استفسار بسيط جدا هقول لك استفسر يا سيدي براحتك. هتقول لي مش انت قلت لنا قبل كده ان الخبر غالبا ما بيجيش في الف ولام الا لو المبتدأ كان
اقول لك صح انا قلت كده. انا قلت غالبا تاني حاجة ما هنا عندك المبتدأ اللي هو اسم ان يعني ضمير. فبالتالي عادي جدا لما الخبر يجي فيه الف ولام. او زي لما اقول لك ليتهم اوفياء. بيجي في الامتحان
يوم حاطط لك خط تحت كلمة اوفياء طبعا الاساتزة المتسرعين هيقوموا عاربين اوفياء. اسم ليتا منصوب وعلامة نصبه الفتح. فبنقول لهم برافو عليكم ممتازين اجابتكم غلط ليه؟ لان ليت هنا اللي هي من الحروف الناسخة اتصل بها ضمير. واحنا قلنا قاعدة ان ان واخواتها لما يتصل بهم ضمير على طول الضمير ده يبقى اسمه
يبقى اوفياء هنا عربها ايه؟ خبر ليس مرفوع وعلامة رفعه الضمة. فيه ملحوظة تاني عايز اقول لك عليها برضو مهمة جدا. ان واخواتها لما بتدخل عليه فيهم ماء الزائدة بيبطل عملهم. يعني ايه بيبطل عملهم؟ يعني اكنهم مش موجودين خالص. يعني اللي بعديهم هيبقى مبتدأ وخبر عادي جدا. هتقول لي ايه
ايه هي مزة ايه ده دي؟ هقول لك زي لما اقول لك انما المؤمنون اخوة. هقول لك هنا ان اتصل بها ما صح؟ بقت انما يعني. هتقول لي اه. هقول لك على
على طول اول ما ان يتصل بها ما الزائدة اللي هي انما تبقى بالشكل ده. على طول اعرف ان هي ما لهاش لازمة. اللي بعدها على طول مبتدأ. يعني لو حط لي خط تحت
المؤمنون اقول له مبتدأ مرفوع وعلامة رفعه الواو. واخوة خبر مرفوع وعلامة رفعه الضمة. او زي لما اقول لك كانما وجه في فتاة بدر كأن اهي اللي من اخوات ان اتصل بها هنا ما على طول يبقى ما لهاش لازمة. يبقى اللي بعديها مبتدأ. يبقى وجه مبتدأ مرفوع وعلامة رفعه الضمة
الوجه ماله؟ بدر يبقى بدر خبر مرفوع وعلامة رفعه الضمة. امال الفتاة اعربها ايه؟ اقول لك الفتاة دي مضاف اليه مجرور وعلامة جره الكسرة اولا لانها وضحت لي الاسم النكرة اللي قبليه. وجه مين؟ تاني حاجة احنا قلنا في درس المضاف اليه ارجع له وانت هتفهمه
قلنا ان المضاف اليه لازم الكلمة اللي قبليه تبقى فيها شرطين. ان اللي قبليه لازم يبقى اسم نكرة. وانه ما ينفعش يتنون. ما ينفعش هنا اقول وجه من الفتاة ما ينفعش
باخدها قاعدة اي مضاف اليه ما عدا الممنوع من الصرف اي مضاف اليه الكلمة اللي قبليه لازم تبقى نكرة وما ينفعش تتنون. فاي اسم نكرة ما ينفعش يتنون الكلمة اللي بعديه مضاف اليه. تعال بقى نحل شوية امثلة مع بعض
اول مثال عندي علم المدرس ان الطالب ناجح. عايزك تخلي بالك قوي من الجملة دي. تعال نعرب الجملة دي مع بعض. علم ده فعل ماضي مبني على الفتح. مين اللي علم المدرس؟ يبقى المدرس فاعل مرفوع وعلامة رفعه الضمة. هنا ان دي مش دي من اخوات ان هتقول لي اه. هقول لك بص
اول ما تشوف ان واخواتها جاي بعديهم اسم او متصل بهم ضمير اعرف على طول ان هم دلوقتي في جملة اسمية. يبقى هنا الطالب اعربها ايه؟ اسم ان منطق وعلامة نصبه الفتحة
طب وناجح خبر ان مرفوع وعلامة رفعه الضمة. او زي لما اقول لك البيت جديد. لكن الاساس قديم. لو جينا نعرب الجملة دي مع بعض البيت مبتدأ مرفوع وعلامة رفعه الضمة جديد خبر مرفوع وعلامة رفعه الضمة
مش لكنة دي من اخوات ان هتقول لي اه. هقول لك مش بعديها جملة اسمية. هتقول لي ايوة بعدها جملة اسمية هنا. فاقول لك جميل. لو حط لي خط تحت كلمة الاساس
اعرب الاساس ايه؟ تقول لي اسمي لكن منصوب وعلامة نصبه الفتحة طب لو حط لي خط تحت قديم اعربها ايه؟ هتقول لي الاساس ما له؟ قديم. يبقى قديم خبر لكن مرفوع وعلامة رفعه الضمة. هاقول لك بقى هديك جملة
دلوقتي عايزك تركز فيها. يحب الولد ان يلعب بالكرة. هنا فين اسم ان وخبر ان؟ هتقول لي استنى كده اسم ان انا مش عارف هو فين. لكن يلعب هنا خبر جملة فعلية. هقول لك انت وقعت في معظم اللي الطلبة بيقعوا فيه. ان واخواتها ما بقولش عليها حروف
يا سيخة اللي هي تنصب اسمها وترفع خبرها الا لو جه بعديها اسم او اتصل بها ضمير. اما ان هي ييجي بعديها فعل على طول من غير ما يتصل بيها ضمير او يجي بعديها اسم هقولك شكرا خلي بالك ان دي مش اللي بتنصب اسمها وترفع خبرها هتقولي الله اومال ان دي ايه
فكأن دي بتخش على الفئة اللي ما ليش دعوة بها. هتقول لي طب ما انا كده هاتلخبط. هاقول لك لأ ما فيش لخبطة. هاقول لك دي اسمها ان مش ان. ان دي بتاعة ان واخواتها
هي النون دايما بيبقى عليها شدة. لكن دي اسمها ان النون ساكنة. هتقول لي الله! طب وهو في الامتحان هيجيب لي النون عليها شدة؟ هقول لك لأ. هتقول لي طب ما انا كده مش هعرف
نفرق ما بينهم. انت دلوقتي كل المطلوب منك تبص ان دي جه بعدها اسم؟ اه. يبقى هي دي انة بتاعتنا اللي احنا بناخدها النهاردة. طيب انة دي اتصل بي ضمير؟ اه يبقى برضو ان دي بتاعتنا اللي احنا بناخدها النهاردة. اللي هي بتنصب اسمها وترفع خبرها. لكن لو بصيت على الجملة اللي عندك دي بيقول لي
يلعب ولا فيه اسم بعد ان ولا ان هنا اتصل بها ضمير يبقى على طول هنا دي مش ان اللي بتنصب اسمها وترفع خبرها. اوعى تقع في الحتة دي هتقول لي طب ما انا ممكن استفسر عن حاجة؟ هقول لك استفسر
تقول لي طب امال انهي هنا عبارة عن ايه؟ بتعمل ايه يعني اقول لك هتعرف لما ناخد ان شاء الله ادوات نصب الفعل المضارع. لكن انا وظيفتي دلوقتي ان انا باخدها ان الحروف الناسخة لما تدخل على الجملة الاسمية
تعمل فيها ايه هنا عندك بعد ان في جملة اسمية تقول لي لأ ما فيش جملة اسمية. لان ما فيش اسم امن اصلا. هيبقى ازاي في جملة اسمية ممكن واحد يقول لي طب ما اسم ان هنا مستتر. هقول له اسم ان ما ينفعش يبقى مستتر
اسمي ان واخواتها واسم الحروف الناسخة. ما ينفعش باي حال من الاحوال يبقى مستتر. انا كده خلصت الدرس واتمنى ان الدرس يكون عجبكم. ما تنساش لو الفيديو عجبك تعمل له شير علشان الناس كلها تستفيد. وما تنساش تشترك في القناة عشان تجي لك كل فيديوهاتنا الجديدة
والسلام عليكم ورحمة الله وبركاته